**Z Á P I S N I C A**

z 12.mimoriadneho zasadnutia obecného zastupiteľstva obce Štvrtok,

konaného dňa 11.03.2020

(zápisnica obsahuje celkom 4 strany)

**Prítomní:** Pavol Habdák, , Ing.Dominik Kaššovic,

Mário Ečegi , Peter Zelenák, Ing. Gabriela Vojtková

**Ospravedlnený :** Ing. Peter Kočický

**Zapisovateľ:** Beáta Habdáková

**Overovateľ zápisnice:** Ing. Gabriela Vojtková

**Návrhová komisia :** Peter Zelenák, Mário Ečegi

**Program zasadnutia:**

1. Otvorenie.

2. Vyhodnotenie výberového konania a schválenie vybraného dodávateľa

UPD obce Štvrtok

3. Schválenie rozhodnutia o vystúpení obce Štvrtok zo združenia

HIPPOKRATES.

4. Uznesenie a záver.

**K bodu č. 1.**

**Otvorenie.**

Mimoriadne zasadnutie obecného zastupiteľstva otvoril starosta obce Štvrtok p. Pavol Habdák, a zároveň privítal štyroch riadne zvolených poslancov obecného zastupiteľstva (ďalej len „OZ“),čím sa stalo riadne zasadnutie OZ uznášania schopné. Na 12. zasadnutí OZ boli v úvode prečítané uznesenia č. 51 – 53/2020 a zápisnica z 11. riadneho zasadnutia OZ zo dňa 21.02.2020. Dokumenty boli postúpené e-mailom všetkým poslancom OZ a zverejnené na obecnej internetovej tabuli.

Na 12. mimoriadnom zasadnutí OZ bola za overovateľa zápisnice zvolená  Ing. Gabriela Vojtková a do návrhovej komisie boli zvolení: p. Peter Zelenák a p. Mário Ečegi.

**K bodu č.2**

**Vyhodnotenie výberového konania a schválenie vybraného dodávateľa UPD obce Štvrtok**

Poslanci prerokovali výsledky verejného obstarávania na zákazku: Vypracovanie kompletného „Územného plánu obce Štvrtok“ vykonaného elektronickým portálom TENDERnet. Z troch ponúk vyhodnotil portál ako víťaznú ponuku AŽ PROJEKT, s.r.o., Toplianska 821 07 Bratislava v cene diela 15060,-€ s DPH. Víťaznú ponuku poslanci odsúhlasili a poverili starostu obce k podpisu dodávateľskej zmluvy s AŽ PROJEKT, s.r.o.

Poslanci OZ schválili AŽ PROJEKT, s.r.o. ako dodávateľa diela: Vypracovanie kompletného „Územného plánu obce Štvrtok“ **(Uznesenie č.54/2020)**

|  |  |  |  |
| --- | --- | --- | --- |
| **Titl.meno,priezvisko** | **Hlasoval za** | **Hlasoval proti** | **Zdržal sa hlasovania** |
| Mário Ečegi | + |  |  |
| Ing.Dominik Kaššovic | + |  |  |
| Ing.Peter Kočický |  |  |  |
| Ing.Gabriela Vojtková | + |  |  |
| Peter Zelenák | + |  |  |

**K bodu č.3**

**Schválenie rozhodnutia o vystúpení obce Štvrtok zo združenia**

**HIPPOKRATES.**

Návrh na schválenie vystúpenia obce Štvrtok zo združenia Hippokrates predložil starosta obce Pavol Habdák. Zrušenie členstva v združení odôvodnil stratou opodstatnenia ďalšej existencie združenia utvoreného z piatich členských obcí a dvoch PD, v čase prevodu majetku starého a vytvorenia nového zdravotného strediska v Melčiciach – Lieskovom v 1995 roku. V súčasnosti je zdravotné stredisko zabehnuté, budova je majetkom obce Melčice – Lieskové, ambulancie majú vlastnú právnu subjektivitu. Na základe uvedených skutočností sa všetci členovia združenia dohodli na ukončení jeho činnosti.

Poslanci OZ schválili vystúpenie zo združenia HIPPOKRATES **(Uznesenie č.55/2020)**

|  |  |  |  |
| --- | --- | --- | --- |
| **Titl.meno,priezvisko** | **Hlasoval za** | **Hlasoval proti** | **Zdržal sa hlasovania** |
| Mário Ečegi | + |  |  |
| Ing.Dominik Kaššovic | + |  |  |
| Ing.Peter Kočický |  |  |  |
| Ing.Gabriela Vojtková | + |  |  |
| Peter Zelenák | + |  |  |

**K bodu č.4**

**Uznesenia a záver.**

Na záver 12. mimoriadneho zasadnutia OZ starosta obce Štvrtok prečítal prítomným poslancom OZ prijaté Uznesenia 54 a 55/2020.

Mimoriadne 12.zasadnutie OZ ukončil Pavol Habdák, starosta obce Štvrtok.

Vo Štvrtku, 11.03.2020

Zapísala : Beáta Habdáková

..................................................

Pavol Habdák, starosta obce Štvrtok

Overil:

..........................

Ing. Gabriela Vojtková